**018/2022/VO-§117**

**Výzva na predloženie ponuky –**

**zákazka s nízkou hodnotou – verejná súťaž**

v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)

1. **Identifikácia verejného obstarávateľa:**

**Názov:** Bytový podnik mesta Košice, s.r.o.

**Sídlo:** Južné nábrežie 13, 042 19 Košice

**IČO:**  44 518 684

**Štatutárny orgán:** **Ing. Peter Vrábel, PhD.**, konateľ – riaditeľ spoločnosti

**Kontaktná osoba pre VO:** Mgr. Ladislav Gomboš

**Telefón:** +421 907 809 660

**E-mail:** verejneobstaravanie@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Názov predmetu zákazky: „Oprava, servis a údržba služobných motorových**

 **vozidiel BPMK, s.r.o.“**

**Druh obstarávania:** služby

**Hlavný CPV kód:** 50112000-3 – Oprava a údržba osobných motorových

 vozidiel

**Doplňujúci CPV kód:** 50111000-6 – Správa, opravy a údržba vozového parku

 50116000-1 – Oprava a údržba konkrétnych častí vozidiel

1. **Stručný opis predmetu zákazky:**

Predmetom zákazky je oprava, servis a údržba motorových vozidiel v majetku obchodnej spoločnosti Bytový podnik mesta Košice, s.r.o., podľa **Prílohy č. 4** (Zoznam služobných motorových vozidiel BPMK, s.r.o.), vrátane mechanických prác a bežných opráv, diagnostiky, pravidelnej servisnej prehliadky, elektro práce, výmeny žiaroviek, výmeny oleja a filtrov (olejového, palivového, peľového, vzduchového a pod.), klampiarskych prác, striekacích a lakovacích prác, dezinfekcie klimatizácie, kompletného plnenia klimatizácie, sezónneho prezutia pneumatík, sezónneho kompletného prehodenia kolies, vyváženia kolies, opravy defektu, geometrie, prípravy vozidla na STK a EK a vykonania STK a EK podľa **Prílohy č. 1** (Cenová ponuka za dodanie predmetu zákazky).

Verejný obstarávateľ si vyhradzuje právo účasti len pre uchádzačov, ktorých prevádzkareň (t.j. miesto, na ktorom sa budú poskytovať služby) sa nachádza vo vzdialenosti **do 15 km od sídla verejného obstarávateľa**.

Verejný obstarávateľ si vyhradzuje právo podľa vlastnej potreby objednávať aj podobné služby, ako sú vyšpecifikované v **Prílohe č. 1**. V prípade, ak uchádzač zistí pri vykonávaní Služieb nutnosť vykonať opravu inej poruchy ako uvedenej v objednávke, uchádzač je ihneď po zistení týchto porúch povinný tieto nahlásiť verejnému obstarávateľovi a tiež upozorniť na možné následky prevádzkovania vozidla bez odstránenia zistených porúch. Odstránenie zistených porúch vykoná len so súhlasom verejného obstarávateľa.

1. **Predpokladaná hodnota zákazky: 40.000,00 EUR bez DPH**
2. **Základné zmluvné podmienky:**
* **Lehota na plnenie predmetu zákazky:** oprava, servis a údržba služobných motorových vozidiel BPMK, s.r.o. na obdobie 24 mesiacov, resp. do vyčerpania finančného limitu 40.000,00 EUR bez DPH,
* **Platobné podmienky:** Platba za poskytnutie služby faktúrou,
* **Lehota splatnosti faktúr:** 60 dní odo dňa doručenia faktúry,
* **Záručná lehota:** 24 mesiacov,
* **Zmluvné podmienky:** Návrh Rámcovej dohody o zabezpečení služieb servisu motorových vozidiel.
1. **Lehota na predkladanie ponúk do: 23.05.2022 do 10:00 hod.**
2. **Stanovenie ceny:**

Uchádzačom predložená cena zahŕňa všetky náklady spojené s poskytnutím služby pre potreby BPMK, s.r.o. vyšpecifikovaných v Prílohe č. 1 – Cenová ponuka za dodanie predmetu zákazky vrátane.

Cenu je potrebné spracovať na základe požadovaného rozsahu uvedeného v Prílohe č. 1.

Cenu je potrebné uvádzať v eurách (€). V ponuke je potrebné cenu uvádzať bez DPH, cenu služby na vozidle M1 – osobné autá v EUR bez DPH, cenu služby na vozidle N1 – malé nákladné autá do 3,5 t v EUR bez DPH a cenu spolu za celý predmet zákazky v EUR bez DPH. Ak uchádzač nie je platcom DPH, uvedie túto skutočnosť v ponuke.

1. **Postup vo verejnom obstarávaní:** Je jednoetapový.
2. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladania ponúk, v inom jazyku alebo inak nebudú brané do úvahy a nebudú vyhodnocované. Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu s naskenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj ocenenú **Cenovú ponuku za dodanie predmetu zákazky podľa Prílohy č. 1 Výzvy.**

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v pdf) **tak, ako je uvedené v bode 10. tejto Výzvy**.

Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti sú nasledovné:**

Splnenie podmienok účasti podľa Výzvy doložením dokladov:

1. Aktuálne oprávnenie, ktoré zodpovedá predmetu zákazky (výpis z obchodného registra alebo výpis zo živnostenského registra alebo iný doklad),
2. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
3. U uchádzača nesmie byť dôvod na vylúčenie pre konflikt záujmov podľa ust. § 40 ods. 6 písm. f) ZoVO.

**Na preukázanie splnenia podmienok účasti je potrebné predložiť tieto doklady:**

1. Kópiu oprávnenia na podnikanie, ktorá zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie,
2. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
3. Uchádzač doklad o konflikte záujmov nepredkladá. V prípade vylúčenia uchádzača je dôkazné bremeno na verejnom obstarávateľovi.

**Obsah ponuky a požadované doklady (scany):**

1. **Oprávnenie na podnikanie** v danej oblasti – **kópia** (uchádzač musí byť oprávnený poskytovať požadované služby),
2. Ocenená, podpísaná a opečiatkovaná **Cenová ponuka** (vzor viď **Prílohu č. 1** Výzvy),
3. **Čestné vyhlásenie uchádzača**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Prílohu č. 2** Výzvy),
4. Opečiatkovaný a podpísaný **návrh Rámcovej dohody** (vzor viď **Prílohu č. 3** Výzvy).
5. **Kritéria na vyhodnotenie ponúk: Celková jednotková cena spolu za dodanie predmetu zákazky v EUR bez DPH.**

Úspešným uchádzačom bude ten, kto predloží najnižšiu Celkovú jednotkovú cenu spolu za dodanie predmetu zákazky v EUR bez DPH podľa **Prílohy č. 1**.

1. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

1. **Prijatie ponuky:**

S úspešným uchádzačom bude uzatvorená Rámcová dohoda na obdobie 24 mesiacov od dátumu účinnosti Rámcovej dohody, resp. do vyčerpania finančného limitu 40.000,00 EUR bez DPH.

Verejný obstarávateľ môže pred uzatvorením zmluvného vzťahu požiadať úspešného
uchádzača o predloženie originálu alebo overenej kópie oprávnenia na dodanie predmetu zákazky.

Verejnýobstarávateľ v súlade s § 11 ZoVO neuzavrie zmluvu s úspešným uchádzačom, ktorý má byť zapísaný v registri partnerov verejného sektora (ďalej len ,,RPVS“) a nie je zapísaný v RPVS. Vyššie uvedená požiadavka vyplýva z ust. § 2 ods. 2 zákona č. 315/2016 Z. z. o registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 EUR alebo v úhrne sumu 250.000 EUR kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 EUR bez DPH.**

1. **Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZoVO nie je možné v zmysle § 170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jedna z predložených ponúk nebude zodpovedať určeným požiadavkám verejného obstarávateľa,
3. ak sa zmenili okolnosti, za ktorých sa vyhlásilo toto verejné obstarávanie,
4. jej zrušenie nariadil úrad.

Schválil:

 **Ing. Peter VRÁBEL, PhD.**

 Konateľ - riaditeľ spoločnosti

Prílohy:

Príloha č. 1 – Cenová ponuka za dodanie predmetu zákazky

Príloha č. 2 – Čestné vyhlásenie uchádzača, že nemá zákaz účasti vo VO

Príloha č. 3 – Návrh Rámcovej dohody

Príloha č. 4 – Zoznam služobných motorových vozidiel BPMK, s.r.o.